สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 24 ส.ค.59
25 ส.ค. 2559

ดัชนีดาวโจนส์ตลาดหุ้นนิวยอร์กปิดลบ เมื่อคืนนี้ (24 ส.ค.) เนื่องจากนักลงทุนเทขายหุ้นกลุ่มเฮลธ์แคร์ หลังจากบริษัทมายแลน อิงค์ ผู้ผลิตยารายใหญ่ของสหรัฐได้ถูกโจมตีอย่างหนัก จากการปรับขึ้นราคายาที่ใช้รักษาอาการแพ้ยา นอกจากนี้ ตลาดยังได้รับแรงกดดันจากการร่วงลงของราคาน้ำมัน และรายงานยอดขายบ้านมือสองของสหรัฐที่ร่วงลงอย่างหนักในเดือนก.ค.
ดัชนีเฉลี่ยอุตสาหกรรมดาวโจนส์ปิดที่ 18,481.48 จุด ลดลง 65.82 จุด หรือ -0.35% ดัชนี NASDAQ ปิดที่ 5,217.69 จุด ลดลง 42.39 จุด หรือ -0.81% ดัชนี S&amp;P500 ปิดที่ 2,175.44 จุด ลดลง 11.46 จุด หรือ -0.52%
 
ตลาดหุ้นยุโรปปิดบวก เมื่อคืนนี้ (24 ส.ค.) โดยได้แรงหนุนจากการพุ่งขึ้นของหุ้นกลุ่มธนาคาร อันเนื่องมาจากมุมมองที่เป็นบวกว่า แนวโน้มของภาคธนาคารในยุโรปจะยังคงแข็งแกร่งในระยะยาว
ดัชนี Stoxx Europe 600 ปรับขึ้น 0.4% ปิดที่ 344.93 จุด
ดัชนี CAC-40 ตลาดหุ้นฝรั่งเศสปิดที่ 4,435.47 จุด เพิ่มขึ้น 14.02 จุด หรือ +0.32% ดัชนี DAX ตลาดหุ้นเยอรมันปิดที่ระดับ 10,622.97 จุด เพิ่มขึ้น 30.09 จุด หรือ +0.28% ดัชนี FTSE 100 ตลาดหุ้นลอนดอนปิดที่ 6,835.78 จุด ลดลง 32.73 จุด หรือ -0.48%
 
ดัชนี FTSE 100 ตลาดหุ้นลอนดอนปรับตัวลดลง เมื่อคืนนี้ (24 ส.ค.) เนื่องจากการปรับตัวลดลงของหุ้นกลุ่มเหมืองแร่ หลังจากบริษัทเกลนคอร์เปิดเผยผลประกอบการในช่วง 6 เดือนแรกที่ต่ำกว่าการคาดการณ์ของนักวิเคราะห์
ดัชนี FTSE 100 ปิดปรับตัวลง 32.73 จุด หรือ 0.48% ที่ระดับ 6,835.78 จุด
 
สัญญาทองคำตลาดนิวยอร์กปิดร่วงลง เมื่อคืนนี้ (24 ส.ค.) เนื่องจากนักลงทุนชะลอการซื้อขายก่อนที่นางเจเน็ต เยลเลน ประธานธนาคารกลางสหรัฐ (เฟด) จะกล่าวสุนทรพจน์ในการประชุมที่เมืองแจ็คสัน โฮล ในวันศุกร์นี้
สัญญาทองคำตลาด COMEX (Commodity Exchange) ส่งมอบเดือนธ.ค.ร่วงลง 16.4 ดอลลาร์ หรือ 1.22% ปิดที่ระดับ 1,329.7 ดอลลาร์/ออนซ์
สัญญาโลหะเงินส่งมอบเดือนก.ย.ลดลง 36.6 เซนต์ หรือ 1.93% ปิดที่ 18.556 ดอลลาร์/ออนซ์
สัญญาพลาตินัมส่งมอบเดือนต.ค.ร่วงลง 29.1 ดอลลาร์ หรือ 2.62% ปิดที่ 1,082.2 ดอลลาร์/ออนซ์
สัญญาพัลลาเดียมส่งมอบเดือนก.ย.ร่วงลง 17.35 ดอลลาร์ หรือ 2.5% ปิดที่ 682.50 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลง เมื่อคืนนี้ (24 ส.ค.) หลังจากสำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกน้ำมันดิบของสหรัฐปรับตัวเพิ่มขึ้นในสัปดาห์ที่แล้ว สวนทางกับที่นักวิเคราะห์คาดว่าจะปรับตัวลง ซึ่งส่งผลให้นักลงทุนวิตกกังวลเกี่ยวกับภาวะน้ำมันล้นตลาด
สัญญาน้ำมันดิบ WTI ส่งมอบเดือนต.ค.ร่วงลง 1.33 ดอลลาร์ หรือ 2.8% ปิดที่ 46.77 ดอลลาร์/บาร์เรล
สัญญาน้ำมันดิบเบรนท์ส่งมอบเดือนต.ค.ลดลง 91 เซนต์ หรือ 1.8% ปิดที่ 49.05 ดอลลาร์/บาร์เรล
 
สกุลเงินดอลลาร์สหรัฐแข็งค่าขึ้น เมื่อเทียบกับสกุลเงินหลักๆ ในการซื้อขายที่ตลาดนิวยอร์กเมื่อคืนนี้ (24 ส.ค.) ในขณะที่นักลงทุนจับตาการกล่าวสุนทรพจน์ของนางเจเน็ต เยลเลน ประธานธนาคารกลางสหรัฐ (เฟด) ในการประชุมประจำปีของเฟดที่เมืองแจ็คสันโฮลในวันพรุ่งนี้
ดอลลาร์สหรัฐแข็งค่าขึ้นเมื่อเทียบเยนที่ระดับ 100.45 เยน จากระดับ 100.24 เยน และเพิ่มขึ้นเมื่อเทียบฟรังก์สวิส ที่ระดับ 0.9670 ฟรังก์ จากระดับ 0.9630 ฟรังก์ ในขณะที่ขยับขึ้นเมื่อเทียบดอลลาร์แคนาดา ที่ระดับ 1.2931 ดอลลาร์แคนาดา จาก 1.2915 ดอลลาร์แคนาดา
เงินยูโรอ่อนค่าลงเมื่อเทียบดอลลาร์สหรัฐที่ระดับ 1.1264 ดอลลาร์สหรัฐ จากระดับ 1.1305 ดอลลาร์สหรัฐ ในขณะที่เงินปอนด์เพิ่มขึ้นแตะระดับ 1.3228 ดอลลาร์สหรัฐ จากระดับ 1.3192 ดอลลาร์สหรัฐ ส่วนเงินดอลลาร์ออสเตรเลียลดลงแตะ 0.7608 ดอลลาร์สหรัฐ จากระดับ 0.7617 ดอลลาร์สหรัฐ